Privatansat i virksomhed uden overenskomst I den private sektor, hvor der ikke er overenskomst, er det kontrakten, som lægger rammerne for, hvornår der forhandles løn. Typisk er der lønforhandling en gang om året, og det bør fremgå af kontrakten. I modsat fald har du faktisk formelt set ikke krav på en lønforhandling bortset fra den forhandling med din organisation, som du kan kræve efter funktionærloven. Privatansat i virksomhed med overenskomst I private virksomheder med overenskomst, er der typisk regler for hvordan lønforhandlingerne skal foregå, herunder også hvornår der skal forhandles, og undertiden også om, hvor meget der (mindst) er at forhandle om. På nogle få overenskomstdækkede private arbejdspladser er det tillidsrepræsentanten, som forhandler løn for dig. Hvis du er omfattet af en overenskomst skal det fremgå af din kontrakt. Du kan altid kontakte KS, hvis du er tvivl om dine rettigheder.